**Πρόσκληση Εκδήλωσης Ενδιαφέροντος**

**για Έρευνα με σύμβαση εργασίας ορισμένου χρόνου ή μίσθωσης έργου, στο πλαίσιο υλοποίησης του Έργου «Μονάδα ΑΡΧΙΜΗΔΗΣ: Έρευνα στην Τεχνητή Νοημοσύνη, την Επιστήμη Δεδομένων και τους Αλγορίθμους» με (κωδ. ΟΠΣ ΤΑ 5154714) της ΔΡΑΣΗΣ «Ενίσχυση βασικής και**

**εφαρμοσμένης έρευνας» (κωδ. Δράσης 16618), ΕΣΣΑ ΕΛΛΑΔΑ 2.0**

**Κωδικός Πρόσκλησης: GD.417. ARCHI. Researcher in Computer Science\_0224**

Το Ερευνητικό Κέντρο «Αθηνά» λαμβάνοντας υπόψη:

1. Το Ν.4310/2014 ΦΕΚ 258/Α/08.12.2014) «Έρευνα, Τεχνολογική Ανάπτυξη και Καινοτομία και άλλες διατάξεις» όπως τροποποιήθηκε και ισχύει.
2. Το Ν. 4386/2016 (ΦΕΚ 83/Α/ 11.05.2016) «Ρυθμίσεις για την έρευνα και άλλες διατάξεις», όπως κάθε φορά ισχύει.
3. Τον Ν. 4314/2014 (ΦΕΚ 265/Α/23.12.2014) "Α) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014-2020, Β) Ενσωμάτωση της Οδηγίας 2012/17 του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L156/16.06.2012) στο ελληνικό δίκαιο, τροποποίηση του ν. 3419/2005 (Α 297) και άλλες διατάξεις", όπως ισχύει, και ιδίως το άρθρο 30 αυτού.
4. Τον Ν. 4957/2022 (ΦΕΚ Α΄ 141/21.7.2022) “Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις”, όπως κάθε φορά ισχύει.
5. Τον ν. 5027/2023 (ΦΕΚ A' 48/02-03-2023) με τίτλο «Σύστημα Καινοτομίας στον δημόσιο τομέα - Ρυθμίσεις Γενικής Γραμματείας Ανθρωπίνου Δυναμικού Δημοσίου Τομέα - Ρυθμίσεις για τη λειτουργία των Ο.Τ.Α. α’ και β’ βαθμού και των αποκεντρωμένων διοικήσεων και για την ευζωία των ζώων συντροφιάς - Λοιπές επείγουσες ρυθμίσεις του Υπουργείου Εσωτερικών και άλλες διατάξεις», όπως κάθε φορά ισχύει.
6. Την υπ’ αρ. ΔΙΠΑΑΔ/Φ.ΕΠ.1/934/6966 Κ.Υ.Α (ΦΕΚ Β’ 2614/21-04-2023) με τίτλο «Εξαιρέσεις από τον ετήσιο προγραμματισμό ανθρώπινου δυναμικού του δημόσιου τομέα του άρθρου 51 του ν. 4622/2019.
7. Τις διατάξεις του άρθρου 4 παρ.1 της ΠΥΣ 33/2006 περί Αναστολής Διορισμών στο Δημόσιο Τομέα.
8. Το ΠΔ 145/2003 «Σύσταση και λειτουργία του ΕΚ Αθηνά(ΦΕΚ 121/Α/2003), όπως κάθε φορά ισχύει.
9. Την απόφαση της 393ης Συνεδρίας του ΔΣ του ΕΚ Αθηνά (30-05-2024) για την έγκριση του Οδηγού Χρηματοδότησης & Διαχείρισης του ΕΚ Αθηνά με ΑΔΑ: ΨΚΣΒ469ΗΞΩ-ΣΣ9.
10. Την από τις 22.06.2022 (ΑΔΑ: 6Ρ5ΜΗ-ΚΗ4) Απόφαση Ένταξης του Έργου με τίτλο "Μονάδα ΑΡΧΙΜΗΔΗΣ: Έρευνα στην Τεχνητή Νοημοσύνη, την Επιστήμη Δεδομένων και τους Αλγορίθμους» (Κωδικός ΟΠΣ ΤΑ 5154714) της ΔΡΑΣΗΣ «Ενίσχυση βασικής και εφαρμοσμένης έρευνας» (κωδ. Δράσης 16618), ΕΣΣΑ ΕΛΛΑΔΑ 2.0.
11. Την από 24.02.2022 απόφαση του Δ.Σ. του Ε.Κ. «Αθηνά», με την οποία εγκρίνεται η εκτέλεση του Έργου με τίτλο "Μονάδα ΑΡΧΙΜΗΔΗΣ: Έρευνα στην Τεχνητή Νοημοσύνη, την Επιστήμη Δεδομένων και τους Αλγορίθμους» (Κωδικός ΟΠΣ ΤΑ 5154714)
12. Την από 06-2-2025 απόφαση της 417ης Συνεδρίας του Δ.Σ. του ΕΚ «Αθηνά», με την οποία εγκρίνεται η Προκήρυξη θέσης έκτακτου προσωπικού στο πλαίσιο της ανωτέρω Πράξης.

Το Ερευνητικό Κέντρο «Αθηνά» (ΝΠΙΔ μη κερδοσκοπικού χαρακτήρα) εποπτευόμενο από τη Γενική Γραμματεία Έρευνας και Καινοτομίας του Υπουργείου Ανάπτυξης και Επενδύσεων, και ειδικότερα η Μονάδα «ΑΡΧΙΜΗΔΗΣ», στο πλαίσιο υλοποίησης του έργου «Μονάδα ΑΡΧΙΜΗΔΗΣ: Έρευνα στην Τεχνητή Νοημοσύνη, την Επιστήμη Δεδομένων και τους Αλγορίθμους» (Κωδικός ΟΠΣ ΤΑ 5154714) προτίθεται να απασχολήσει δύο (2) **επιστημονικούς συνεργάτες** με τους οποίους θα συναφθούν συμβάσεις εργασίας ορισμένου χρόνου ή μίσθωσης έργου και δη, για συγκεκριμένο χρονικό διάστημα που συναρτάται με την υλοποίηση συγκεκριμένων παραδοτέων, δυνάμενων να παραταθούν με βάση την πορεία του ανωτέρω αναφερόμενου έργου έως την ολοκλήρωσή του με ανάλογη αμοιβή και προσκαλεί φυσικά πρόσωπα να εκδηλώσουν το ενδιαφέρον τους για ανάληψη σχετικού έργου, σύμφωνα με τους όρους που αναφέρονται στη συνέχεια της παρούσας, στο πλαίσιο υλοποίησης του εν λόγω έργου.

Το ύψος της αμοιβής συναρτάται με το ειδικό αντικείμενο ανάθεσης, τα προσόντα του αντισυμβαλλόμενου, τη διάρκεια απασχόλησης, την προϋπολογισθείσα για το ανατιθέμενο έργο δαπάνη, τον ν. 4354/2015, ενώ υπόκειται στους περιορισμούς του χρηματοδοτικού προγράμματος και της κείμενης νομοθεσίας.

1. **ΠΕΡΙΓΡΑΦΗ ΘΕΣΕΩΝ**

Οι συνεργάτες που θα επιλεγουν θα απασχοληθούν υπό την επίβλεψη των Ερευνητών που συνεργάζονται με την Μονάδα «ΑΡΧΙΜΗΔΗΣ»/E.K. «Αθηνά» » στην τομή των Επιστημών της Γλώσσας με την Τεχνητή Νοημοσύνη. Το έργο θα αναπτύξει (για πρώτη φορά στην Ελληνική γλώσσα και κοινωνία) ένα διαλογικό σύστημα το οποίο θα υποβοηθά, με επίβλεψη ειδικού ψυχολόγου, τα παιδιά ηλικίας 12-18 ετών να αναπτύσσουν ενσυναίσθηση για θέματα που αφορούν την παραβίαση των Δικαιωμάτων του Παιδιού (κακοποίηση, εκφοβισμό κλπ). Στο αντικείμενο του έργου περιλαμβάνεται η ανάπτυξη ολοκληρωμένων συστημάτων Επεξεργασίας της Φυσικής Γλώσσας με χρήση βαθιάς μάθησης και βελτίωσης/προσαρμογής μεγάλων γλωσσικών μοντέλων, η προετοιμασία επιστημονικών δημοσιεύσεων και η γενικότερη διάχυση των αποτελεσμάτων του έργου.

Οι ενδιαφερόμενες/οι πρέπει να είναι Έλληνες πολίτες ή πολίτες των κρατών-μελών της Ευρωπαϊκής Ένωσης ή υπήκοοι τρίτων χωρών εφόσον είναι μόνιμοι κάτοικοι της χώρας και γνωρίζουν την ελληνική γλώσσα, και να διαθέτουν τα ακόλουθα προσόντα:

|  |  |
| --- | --- |
| **Κωδικός πρόσκλησης** | **GD.417. ARCHI. Researcher in Computer Science\_0224** |
| **Κωδικός του προς ανάθεση έργου** | **ARCHI. Researcher in Computer Science** |
| **Ειδικότητα** | Πτυχιούχος Πανεπιστημιακού Ιδρύματος της ημεδαπής ή κάτοχος αναγνωρισμένου ισότιμου τίτλου του εξωτερικού Θετικών Επιστημών. |
| **Πλήθος ατόμων** | 2 |
| **Εκτιμώμενη διάρκεια** | 6 μήνες. Η σύμβαση δύναται να ανανεωθεί ή να παραταθεί μέχρι 6 επιπλέον μήνες |
| **Περιγραφή του προς ανάθεση έργου** | Πραγματοποίηση έρευνας υπό την επίβλεψη συνεργαζόμενων ερευνητών της Μονάδας «ΑΡΧΙΜΗΔΗΣ»/E.K. «Αθηνά» στην τομή των Επιστημών της Γλώσσας με την Τεχνητή Νοημοσύνη. Το έργο θα αναπτύξει (για πρώτη φορά στην Ελληνική γλώσσα και κοινωνία) ένα διαλογικό σύστημα το οποίο θα υποβοηθά, με επίβλεψη ειδικού ψυχολόγου, τα παιδιά ηλικίας 12-18 ετών να αναπτύσσουν ενσυναίσθηση για θέματα που αφορούν την παραβίαση των Δικαιωμάτων του Παιδιού (κακοποίηση, εκφοβισμό κλπ). Στο αντικείμενο του έργου περιλαμβάνεται η ανάπτυξη ολοκληρωμένων συστημάτων Επεξεργασίας της Φυσικής Γλώσσας με χρήση βαθιάς μάθησης και βελτίωσης/προσαρμογής μεγάλων γλωσσικών μοντέλων, η προετοιμασία επιστημονικών δημοσιεύσεων και η γενικότερη διάχυση των αποτελεσμάτων του έργου. |

Πληρέστερη περιγραφή του αντικειμένου των θέσεων, καθώς και τα παραδοτέα που σχετίζονται με αυτές, δύναται να αποτυπωθούν στις συμβάσεις που θα συναφθούν ανάμεσα στη Μονάδα «ΑΡΧΙΜΗΔΗΣ»/E.K. «Αθηνά» και στους επιλεγέντες συνεργάτες.

1. **ΑΠΑΡΑΙΤΗΤΑ ΚΑΙ ΕΠΙΘΥΜΗΤΑ ΠΡΟΣΟΝΤΑ**

|  |  |
| --- | --- |
| **ΚΩΔΙΚΟΣ ΘΕΣΗΣ** | **ARCHI. Researcher in Computer Science** |
| **Απαραίτητα προσόντα** | * Πτυχίο ΑΕΙ/ΤΕΙ Θετικών Επιστημών της ημεδαπής ή ισότιμο τίτλο σπουδών Εκπαιδευτικών Ιδρυμάτων της αλλοδαπής, * Αποδεδειγμένη εμπειρία σε Μηχανική Μάθηση (Machine Learning) & Βαθιά Μάθηση (Deep Learning), * Αποδεδειγμένη εμπειρία σε development στις γλώσσες προγραμματισμού Python & Pytorch για Deep Learning, * Αποδεδειγμένη εμπειρία στον τομέα continuous integration & continuous delivery πλατφόρμες (Jenkins, GitHub), * Αποδεδειγμένη εμπειρία σε containerization (dockers |
| **Επιθυμητά προσόντα** | * Επιστημονικές δημοσιεύσεις ή/και πτυχιακή εργασία ή και μεταπτυχιακή διπλωματική εργασία σε θέματα συναφή με το αντικείμενο του έργου. (0-20 μόρια) * Αναγνωρισμένος μεταπτυχιακός τίτλος της ημεδαπής ή της αλλοδαπής στην Επεξεργασία της Φυσικής Γλώσσας (0-20 μόρια) * Εκτενής εμπειρία στην ανάπτυξη συστημάτων σχετικών με τα αντικείμενα του έργου (0-40 μόρια) * Συνέντευξη (εφόσον η διενέργειά της κριθεί απαραίτητη) με στόχο την ποιοτική αξιολόγηση της υποψηφιότητας, της προσωπικότητας του υποψηφίου, την ουσιαστική γνώση των ζητούμενων προσόντων και την επιστημονική επάρκεια, όπως αυτή διαμορφώνεται μέσα από τα υποβληθέντα δικαιολογητικά (0-20 μόρια) |

Οι υποψηφιότητες οι οποίες δεν πληρούν τα απαραίτητα προσόντα της πρόσκλησης δεν βαθμολογούνται και απορρίπτονται.

1. ΚΡΙΤΗΡΙΑ ΑΞΙΟΛΟΓΗΣΗΣ – ΒΑΘΜΟΛΟΓΗΣΗ

Η επιλογή των υποψηφίων για τη θέση πραγματοποιείται μετά από βαθμολόγηση των υποβληθεισών αιτήσεων ως προς τα ακόλουθα κριτήρια.

Για να κριθεί επιτυχών, ο εκάστοτε υποψήφιος θα πρέπει να συγκεντρώσει συνολική βαθμολογία τουλάχιστον **σαράντα** (**40**) μόρια κατά την αξιολόγηση των κριτηρίων.

|  |  |  |
| --- | --- | --- |
| **ΚΩΔΙΚΟΣ ΘΕΣΗΣ: ARCHI. Researcher in Computer Science** | | |
| **Α/Α** | **Κριτήρια Αξιολόγησης Κωδικού θέσης** | **Βαθμολόγηση** |
| 1 | **Επιστημονικές δημοσιεύσεις ή/και πτυχιακή εργασία ή και μεταπτυχιακή διπλωματική εργασία σε θέματα συναφή με το αντικείμενο του έργου**  Αποδεικνύεται από την προσκόμιση εργασιών σε συναφή θέματα  Μοριοδότηση: Μη προσκόμιση: 0 μόρια, 10 μόρια ανά σχετική εργασία με μέγιστο τα 20 μόρια | 0-20 μόρια |
| 2 | **Αναγνωρισμένος μεταπτυχιακός τίτλος της ημεδαπής ή της αλλοδαπής στην Επεξεργασία της Φυσικής Γλώσσας**  Αποδεικνύεται από την προσκόμιση του τίτλουερευνητικές εργασίες.  Μη προσκόμιση 0 μόρια, προσκόμιση 20 μόρια | 0-20 μόρια |
| 3 | **Εκτενής εμπειρία στην ανάπτυξη συστημάτων σχετικών με τα αντικείμενα του έργου**  Αποδεικνύεται από βεβαιώσεις προϋπηρεσίας ή αντίγραφα συμβάσεων.  Βαθμολογείται η εμπειρία άνω των 6 μηνών και έως 36 μήνες.  Μοριοδότηση: 6 - 24 μήνες: 20 μόρια, > 24 - 36 μήνες: 40 μόρια | 0-40 μόρια |
| 4 | **Συνέντευξη** (εφόσον η διενέργειά της κριθεί απαραίτητη) με στόχο την ποιοτική αξιολόγηση της υποψηφιότητας, της προσωπικότητας του υποψηφίου, την ουσιαστική γνώση των ζητούμενων προσόντων και την επιστημονική επάρκεια, όπως αυτή διαμορφώνεται μέσα από τα υποβληθέντα δικαιολογητικά | 0-20 μόρια |
| **ΑΝΩΤΑΤΗ ΣΥΝΟΛΙΚΗ ΒΑΘΜΟΛΟΓΙΑ 100** | | |

Σε περίπτωση ισοβαθμίας μεταξύ δύο ή περισσοτέρων υποψηφίων μετά την τελική κατάταξη, θα επιλεγεί εκείνος που έχει συγκεντρώσει την υψηλότερη βαθμολογία στο σημαντικότερο κριτήριο. Τα κριτήρια αξιολόγησης ανάλογα με τη βαρύνουσα σημασία τους κατατάσσονται σε φθίνουσα σειρά ως εξής: Κριτήριο 1, Κριτήριο 2.... Σε περίπτωση που η ισοβαθμία εξακολουθεί να υφίσταται, τότε η Επιτροπή Αξιολόγησης θα προβεί σε δημόσια κλήρωση για την τελική επιλογή μεταξύ των ισοβαθμούντων.

1. ΕΚΔΗΛΩΣΗ ΕΝΔΙΑΦΕΡΟΝΤΟΣ – ΔΙΚΑΙΟΛΟΓΗΤΙΚΑ – ΤΡΟΠΟΣ ΥΠΟΒΟΛΗΣ

Οι ενδιαφερόμενοι καλούνται να υποβάλουν πλήρη φάκελο δικαιολογητικών, στον οποίο θα πρέπει να εμπεριέχονται τα ακόλουθα στοιχεία, επί ποινή αποκλεισμού:

* Αίτηση υπογεγραμμένη με αναφορά στον κωδικό της θέσης (βλ. Παράρτημα),
* Λεπτομερές βιογραφικό σημείωμα στην ελληνική γλώσσα,
* Ευκρινή φωτοαντίγραφα τίτλων σπουδών,
* και κάθε άλλο στοιχείο που θα μπορούσε να βοηθήσει στη διαμόρφωση ορθής κρίσης για τις γνώσεις, την εμπειρία, και την προσωπικότητα του ενδιαφερομένου (συστατικές επιστολές, συμβάσεις, κ.ά.).

Οι ενδιαφερόμενοι καλούνται να υποβάλλουν τις προτάσεις και όλα τα ανωτέρω απαραίτητα δικαιολογητικά το αργότερο **μέχρι τις 22-02-2025 και ώρα 14:00**,

με **ηλεκτρονική υποβολή** στην ηλεκτρονική διεύθυνση: **jobs-archimedes@athenarc.gr** και με θέμα «**Αίτηση για Πρόσκληση GD.417. ARCHI. Researcher in Computer Science\_0224 με κωδικό θέσης ARCHI. Researcher in Computer Science** »

Τα δικαιολογητικά θα πρέπει να είναι ευκρινή όπως απεικονίζονται στην πρωτότυπη εκδοχή τους ή από ευκρινές φωτοαντίγραφό τους. Η αίτηση και ο φάκελος των δικαιολογητικών μπορούν να αποσταλούν ηλεκτρονικά μέχρι την προαναφερθείσα ημερομηνία και ώρα προθεσμίας υποβολής (**ένα ενιαίο αρχείο pdf**). Οι υποψήφιοι κατά την υποβολή της αίτησης, θα λαμβάνουν αριθμό πρωτοκόλλου μέσω ηλεκτρονικού μηνύματος.

Αντικατάσταση της πρότασης ή διόρθωση αυτής ή συμπλήρωση τυχόν ελλειπόντων δικαιολογητικών επιτρέπεται μόνο μέχρι τη λήξη της προθεσμίας υποβολής των προτάσεων.

Ελλιπείς αιτήσεις και αιτήσεις χωρίς αναφορά σε κωδικό θέσης δε θα ληφθούν υπ’ όψιν. Προσόντα που αναφέρονται είτε στην πρόταση, είτε στο βιογραφικό σημείωμα, αλλά δεν τεκμηριώνονται με την υποβολή των αντιστοίχων δικαιολογητικών, δε θα ληφθούν υπ’ όψιν και δε θα μοριοδοτηθούν για την τελική κατάταξη των υποψηφίων.

Εκπρόθεσμες υποβολές δεν αξιολογούνται. Ως εκπρόθεσμες χαρακτηρίζονται οι υποβολές που:

σε περίπτωση ηλεκτρονικής υποβολής μέσω ηλεκτρονικού ταχυδρομείου, αποσταλούν μετά την ως άνω αναγραφόμενη ημερομηνία και ώρα με αποκλειστική ευθύνη του αποστολέα υποψηφίου σε περίπτωση ταχυδρομικής αποστολής μέσω ΕΛΤΑ ή ταχυμεταφορέα, παραδοθούν μετά την ως άνω αναγραφόμενη ημερομηνία και ώρα, με αποκλειστική ευθύνη του αποστολέα υποψηφίου σε περίπτωση αυτοπρόσωπης παράδοσης και παράδοσης μέσω αντιπροσώπου, παραληφθούν μετά την ως άνω αναγραφόμενη ημερομηνία και ώρα, με αποκλειστική ευθύνη του αποστολέα υποψηφίου Δικαιολογητικά που δεν είναι στην ελληνική γλώσσα υποβάλλονται νομίμως μεταφρασμένα στην ελληνική.

Oι υποψήφιοι που είναι κάτοχοι τίτλου σπουδών από ιδρύματα της αλλοδαπής πρέπει να προσκομίσουν είτε πράξη αναγνώρισης από ΔΟΑΤΑΠ είτε τίτλο σπουδών, ώστε να γίνει έλεγχος εάν το ίδρυμα της αλλοδαπής περιλαμβάνεται στο Εθνικό Μητρώο αναγνωρισμένων ιδρυμάτων της αλλοδαπής, καθώς και το Εθνικό Μητρώο τύπων τίτλων σπουδών αναγνωρισμένων ιδρυμάτων της αλλοδαπής.

Οι άρρενες αντισυμβαλλόμενοι θα πρέπει να τελούν νομίμως εκτός στρατεύματος (λόγω εκπλήρωσης στρατιωτικών υποχρεώσεων ή αναβολής στράτευσης) κατά την διάρκεια εκτέλεσης του έργου που θα τους ανατεθεί.

1. **ΔΙΑΔΙΚΑΣΙΑ ΑΞΙΟΛΟΓΗΣΗΣ ΠΡΟΤΑΣΕΩΝ ΣΥΝΑΨΗΣ ΣΥΜΒΑΣΕΩΝ**

Οι υποψηφιότητες κάθε θέσης αξιολογούνται από τριμελή Επιτροπή Αξιολόγησης που έχει οριστεί για το σκοπό αυτό από το Διοικητικό Συμβούλιο (ΔΣ) του ΕΚ Αθηνά, με Πρόεδρο αυτής τον Υπεύθυνο του έργου. Η Επιτροπή εξετάζει αναλυτικά τα υποβληθέντα βιογραφικά και δικαιολογητικά των υποψηφίων και ελέγχει αν πληρούνται τα απαιτούμενα προσόντα, όπως αυτά αναφέρονται στην προκήρυξη για τη συγκεκριμένα θέση. Τα απαιτούμενα προσόντα, είναι υποχρεωτικά με ποινή αποκλεισμού και απαιτούνται προκειμένου η αίτηση του υποψηφίου να ενταχθεί σε διαδικασία αξιολόγησης. Η Επιτροπή παραμένει ίδια καθ’ όλη τη διάρκεια κάθε έργου. Επί ποινή απορρίψεως της πρότασης, δεν επιτρέπεται τα μέλη της Επιτροπής Αξιολόγησης να έχουν σχέσεις συγγένειας έως γ΄ βαθμού εξ αίματος ή αγχιστείας με οποιονδήποτε υποψήφιο. Οι επικρατέστεροι, κατ’ αντικειμενική κρίση και κατάταξη, των υποψηφίων δύναται να προσκληθούν σε συνέντευξη από την αρμόδια Επιτροπή αναφορικά με τα αντικείμενα της παρούσης πρόσκλησης και προκειμένου για την αξιολόγηση της καταλληλότητας και της προσωπικότητας αυτών. Στο πλαίσιο της συνέντευξης θα τηρηθούν συνοπτικά πρακτικά ενώ το πλαίσιό της θα διέπεται από τις αρχές της αναλογικότητας και της ίσης μεταχείρισης. Ο αριθμός των καλουμένων σε συνέντευξη απόκειται στην τεχνική κρίση της Επιτροπής. Η εισήγηση της Επιτροπής προωθείται στο Δ.Σ. του ΕΚ Αθηνά.

Με βάση την εισήγηση της προαναφερθείσας Επιτροπής, το ΔΣ του ΕΚ Αθηνά αποφασίζει στην συνέχεια και διατηρεί πλήρη διακριτική ευχέρεια ως προς την ίδια τη σύναψη ή μη συμβάσεων ή ως προς τον αριθμό τους έτσι ώστε να εξασφαλισθεί ότι το έργο θα υλοποιηθεί κατά τον αρτιότερο τρόπο και ότι οι όροι της παρούσας πρόσκλησης θα εκπληρούνται στο σύνολο τους και με τον καλύτερο δυνατό τρόπο.

1. ΑΝΑΚΟΙΝΩΣΗ ΑΠΟΤΕΛΕΣΜΑΤΩΝ – ΥΠΟΒΟΛΗ ΕΝΣΤΑΣΕΩΝ

Μετά την έγκρισή τους από το Δ.Σ. τα αποτελέσματα της αξιολόγησης αναρτώνται στην ιστοσελίδα του Μετά την έγκρισή τους από το Δ.Σ. τα αποτελέσματα της αξιολόγησης αναρτώνται στην ιστοσελίδα του Ε.Κ. «Αθηνά». Επισημαίνεται ότι εάν τα επιλεγέντα πρόσωπα είναι δημόσιοι υπάλληλοι, έχουν προσωπική ευθύνη τήρησης των προϋποθέσεων του άρθρου 31 του Ν. 3528/2007.

Οι υποψήφιοι και έχοντες σχετικό ενεστώς και άμεσο έννομο συμφέρον συνεργάτες έχουν δικαίωμα:

εντός προθεσμίας 5 ημερολογιακών ημερών από την επόμενη της ανάρτησης των αποτελεσμάτων υποβολής ένστασης κατά της κατάταξής τους με γραπτή αίτησή τους προς το Ε.Κ. «Αθηνά»,

πρόσβασης στα στοιχεία του ατομικού φακέλου υποψηφιότητας και στα φύλλα αξιολόγησης - βαθμολόγησης των λοιπών υποψηφίων συνεργατών μετά από γραπτή αίτησή τους που υποβάλλουν προς το Ε.Κ. «Αθηνά» εντός 5 ημερολογιακών ημερών από την επόμενη της αναρτήσεως των αποτελεσμάτων και υπό τον όρο τήρησης των προβλεπόμενων στο με αριθμό Γ/ΕΞ/4163-1/6.7.2012 έγγραφο της Αρχής Προστασίας Δεδομένων Προσωπικού Χαρακτήρα και της υπ’ αριθμ. 17/2002, 56/2003 και 40/2005 αποφάσεις αυτής και ειδικότερα σωρευτικά υπό τις κάτωθι προϋποθέσεις:

α) Τα δεδομένα ζητούνται με νόμιμη διαδικασία, ήτοι υποβάλλεται έγγραφη, εμπρόθεσμη αίτηση με τεκμηρίωση υπέρτερου έννομου συμφέροντος, σύμφωνα με το άρθρο 5§2, στοιχείο ε, του Ν. 2472/1997.

β) Η ανακοίνωση στοιχείων των υποψηφίων περιορίζεται στη χορήγηση εκείνων μόνο των στοιχείων που αποτέλεσαν τη βάση της αξιολόγησης.

γ) Τα στοιχεία που ανακοινώνονται δεν περιλαμβάνουν ευαίσθητα προσωπικά δεδομένα εκτός αν αυτά αποτέλεσαν τη βάση αξιολόγησης των υποψηφίων και υπήρξε σύγκριση αυτών επί τη βάσει των συγκεκριμένων στοιχείων.

Η ένσταση επιτρέπεται για λόγους νομιμότητας και όχι για ουσιαστική εκτίμηση της Επιτροπής. Οι αιτήσεις ένστασης υποβάλλονται με έναν από τους παρακάτω τρόπους:

* Αυτοπροσώπως,
* με εξουσιοδοτημένο πρόσωπο,
* μέσω ταχυδρομείου,
* μέσω ταχυμεταφορέα.

Στους τελευταίους δύο τρόπους ως ημερομηνία υποβολής της αίτησης θεωρείται η ημερομηνία στη σφραγίδα του ταχυδρομείου/ταχυμεταφορέα. Αν η ημέρα εκπνοής της ανωτέρω προθεσμίας είναι μη εργάσιμη, η προθεσμία μεταφέρεται στην αμέσως επόμενη εργάσιμη ημέρα. Εκπρόθεσμες αιτήσεις δε λαμβάνονται υπ’ όψιν και δεν εξετάζονται.

Αρμόδια να εξετάσει τις ενστάσεις είναι τριμελής Επιτροπή Ενστάσεων αποτελούμενη από το προσωπικό του Ε.Κ. «Αθηνά», και η οποία ορίζεται από το Διοικητικό Συμβούλιο (ΔΣ) του Ε.Κ. «Αθηνά». Δεν επιτρέπεται τα μέλη της Επιτροπής Ενστάσεων να έχουν σχέσεις συγγένειας έως γ΄ βαθμού εξ αίματος ή αγχιστείας με οποιονδήποτε υποψήφιο.

Σε περίπτωση άπρακτης παρέλευσης της προθεσμίας άσκησης ένστασης, άνευ υποβολής οιασδήποτε ένστασης, τα ανωτέρω εγκρινόμενα αποτελέσματα οριστικοποιούνται και επιλεγέντες υποψήφιοι καλούνται προκειμένου να καταρτισθεί η σχετική σύμβαση.

Η παρούσα διαδικασία πρόσκλησης εκδήλωσης ενδιαφέροντος μέσω υποβολής προτάσεων για σύναψη σύμβασης εργασίας ορισμένου χρόνου ή μίσθωσης έργου επισημαίνεται ότι δεν είναι διαγωνιστική.

Η συμμετοχή στην παρούσα διαδικασία ουδόλως δύναται να δημιουργήσει δικαίωμα προσδοκίας ή ευθύνης εκ των διαπραγματεύσεων εκ μέρους των συμμετεχόντων.

Όλως επικουρικώς, επισημαίνεται ότι η παρούσα πρόσκληση δύναται σε κάθε στάδιο αυτής να ματαιωθεί, χωρίς έκαστος υποψήφιος να διατηρεί οιανδήποτε αξίωση έναντι του Κέντρου.

Η ανάθεση του έργου θα γίνει σύμφωνα με τα προβλεπόμενα στην Απόφαση Ένταξης με τίτλο "Μονάδα ΑΡΧΙΜΗΔΗΣ: Έρευνα στην Τεχνητή Νοημοσύνη, την Επιστήμη Δεδομένων και τους Αλγορίθμους» (Κωδικός ΟΠΣ ΤΑ 5154714).

H παρούσα Πρόσκληση θα δημοσιευτεί στην ιστοσελίδα του Ε.Κ. «Αθηνά» (<http://www.athenarc.gr>/), στη ΔΙΑΥΓΕΙΑ και όπου αλλού απαιτεί ο φορέας χρηματοδότησης.

1. ΠΟΛΙΤΙΚΗ ΠΡΟΣΤΑΣΙΑΣ ΠΡΟΣΩΠΙΚΩΝ ΔΕΔΟΜΕΝΩΝ

Το Ε.Κ «Αθηνά», ως υπεύθυνος επεξεργασίας, συλλέγει τα προσωπικά δεδομένα που υποβάλλονται, στο πλαίσιο της πρόσκλησης εκδήλωσης ενδιαφέροντος που έχει δημοσιευθεί στην ιστοσελίδα του Κέντρου και η επεξεργασία γίνεται μόνο με σκοπό την επιλογή του κατάλληλου υποψηφίου.

Η αρμόδια επιτροπή αξιολόγησης και το απαραίτητο για το σκοπό αυτό διοικητικό προσωπικό του Ε.Κ. «Αθηνά» είναι τα μόνα πρόσωπα που επεξεργάζονται τα δεδομένα αυτά για τον ανωτέρω σκοπό.

Διατηρούνται για όσο χρόνο απαιτείται για την ολοκλήρωση της διαδικασίας επιλογής και σύναψης σύμβασης και στη συνέχεια διαγράφονται εκτός αν άλλως ορίζεται από το κείμενο νομοθετικό και κανονιστικό πλαίσιο ή καθόσον απαιτείται για την προάσπιση δικαιωμάτων του Ε.Κ «Αθηνά» ενώπιον Δικαστηρίου ή και άλλης αρμόδιας Αρχής.

Για οποιαδήποτε απορία ή διευκρίνιση σχετικά με την προστασία των προσωπικών δεδομένων που αφορά την παρούσα πρόσκληση εκδήλωσης ενδιαφέροντος, οι ενδιαφερόμενοι μπορούν να απευθύνονται: [dpo@athena-innovation.gr](mailto:dpo@athena-innovation.gr)

1. ΠΛΗΡΟΦΟΡΗΣΗ

Για περισσότερες πληροφορίες, σχετικά με την παρούσα πρόσκληση εκδήλωσης ενδιαφέροντος, οι ενδιαφερόμενοι μπορούν να απευθύνονται στην ηλεκτρονική διεύθυνση: [jobs-archimedes@athenarc.gr](mailto:jobs-archimedes@athenarc.gr)

.

Πληροφορίες για τις δραστηριότητες της Μονάδας «ΑΡΧΙΜΗΔΗΣ» μπορείτε να βρείτε στο [https://www.athenarc.gr/el/archimedes.](https://www.athenarc.gr/el/archimedes.%20)